На основу члана 37. став 1. тачка 7. Статута града Ниша („Сл.лист Града Ниша“, бр. 88/2008, 143/2016 и 18/2019),

Скупштина града Ниша на седници од \_\_\_\_\_\_\_\_\_\_\_ 2021. године, доноси

**О Д Л У К У**

**О ПРИХВАТАЊУ УЧЕШЋА У ПРОЈЕКТИМА УНАПРЕЂЕЊА ЕНЕРГЕТСКЕ ЕФИКАСНОСТИ ИЗ БУЏЕТСКОГ ФОНДА ЗА УНАПРЕЂЕЊЕ ЕНЕРГЕТСКЕ ЕФИКАСНОСТИ РЕПУБЛИКЕ СРБИЈЕ**

**Члан 1.**

Град Ниш прихвата учешће у пројектима унапређења енергетске ефикасности из Буџетског фонда за унапређење енергетске ефикасности Републике Србије, чије финансирање је одобрено Решењем Министарства рударства и енергетике (бр. 312-01-621/2020-06 од 15.03.2021. године) и то за пројекте који су одобрени за:

1. Градску општину Пантелеј
2. Градску општину Црвени Крст
3. Градску општину Медијана

Истим Решењем Министарстрва одобрена су средства и за Град Ниш у износу од 20.000.000,00 динара али Град Ниш не прихвата учешће у овом пројекту унапређења енергетске ефикасности.

**Члан 2.**

Општи циљ пројеката је унапређење енергетске ефикасности у објектима од јавног значаја у Граду Нишу, тиме и смањење финансијских трошкова за снабдевање енергијом и енергентима.

Специфични циљеви пројеката су унапређење енергетске ефикасности три објекта од јавног значаја у Граду Нишу, и то:

1. Грађевинска техничка школа „Неимар“
2. Основна школа „Стефан Немања“
3. Вртић „Лептирић“

**Члан 3.**

Градским општинама су у оквиру пројеката одобрена финансијска средства из Буџетског фонда за унапређење енергетске ефикасности Републике Србије у укупном износу од 57.323.203,00 динара, која ће се утрошити током спровођења пројеката. Појединачно, ова средства су одобрена на следећи начин:

1. Градској општини Пантелеј 20.000.000,00 динара
2. Градској општини Црвени Крст 17.323.203,00 динара
3. Градској општини Медијана 20.000.000,00 динара

Ова средства ће бити додељена у зависности од висине тачних вредности пројеката, прецизираних након спроведених поступака јавних набавки у градским општинама у складу са одредбама Закона о јавним набавкама („Службени гласник РС“, број 91/2019), а највише до утврђених износа.

**Члан 4.**

Обавезују сеградске општине да код Града Ниша обезбеде недостајућа финансијска средства неопходна за финансирање пројеката која су наведена у пријавним обрасцима поднетим приликом аплицирања по овом Јавном позиву у укупном износу од 51.851.085,62 динара. Појединачно, процењени износи недостајућих средстава су утврђени на следећи начин:

1. Градска општина Пантелеј 25.980.124,00 динара
2. Градска општина Црвени Крст 7.424.229,78 динара
3. Градска општина Медијана 18.446.731,84 динара

Износ ових средстава ће бити прецизиран након спроведених поступака јавних набавки у градским општинама.

**Члан 5.**

Обавезује се Град Ниш да у свом буџету обезбеди средства за спровођење овог пројекта у износу од 51.851.085,62 динара из текуће буџетске резерве.

 Обавезује се Град Ниш, да у складу са тачком IVове Одлуке, на документован захтев градских општина, истим пренесе финансијска средства намењена за спровођење пројеката.

 Обавезује се Град Ниш да обезбеди и градским општинама пренесе разлику средстава до уговорене вредности пројекта, што укључује и евентуалне вишкове, односно непредвиђене радова на пројекту.

**Члан 6.**

Обавезују се градске општине да:

1. закључе Уговоре о финансирању пројеката са Министарством,
2. донесу одговарајућа правна акта у циљу преноса финансијских средстава у буџете градских општина,
3. покрену и спроведу поступке јавних набавки у складу са одредбама Закона о јавним набавкама, за набавку радова у складу са одобреним пројектима,
4. обезбеде административно праћење спровођења пројеката и праћење коришћења финансијских средстава.

**Члан 7.**

Налаже се ЈП Дирекција за изградњу Града Ниша да градским општинама пружи услугу стручног надзора над извођењем радова приликом спровођења пројеката.

**Члан 8.**

Обавезује се Канцеларија за локални економски развој да градским општинама пружи пуну правнотехничку помоћ у реализацији пројеката ближе описаних у тачки I ове Одлуке.

**Члан 9.**

Надзор над реализацијом Пројеката врши Градска управа за друштвене делатности.

**Члан 10.**

Одлука ступа на снагу наредног дана од дана објављивања у „Службеном листу Града Ниша“.

**Број:\_\_\_\_\_\_\_\_\_\_**

**У Нишу,\_\_\_\_\_\_\_2021.године**

 **СКУПШТИНА ГРАДА НИША**

 **ПРЕДСЕДНИК**

 **Бобан Џунић**

 **О б р а з л о ж е њ е**

Правни основ за доношење ове Одлуке је члан 37. став 1. тачка 7. Статута града Ниша, којим је прописано да Скупштина града, у складу са законом, доноси прописе и друге опште акте.

Решењем Министарства рударства и енергетике бр. 312-01-621/2020-06 од 15.03.2021. године одобрено је финансирање пројеката унапређења енергетске ефикасности из Буџетског фонда за унапређење енергетске ефикасности Републике Србије у 20 јединица локалних самоуправа, међу којима и за:

1. Град Ниш
2. Градску општину Пантелеј
3. Градску општину Црвени Крст
4. Градску општину Медијана

Наведеним решењем Министарства су утврђени и износи одобрених финансијских средстава из Буџетског фонда за унапређење енергетске ефикасности Републике Србије, уз обавезу изабраних јединица локалних самоуправа да обезбеде недостајућа финансијска средства за спровођење пројеката.

Имајући у виду да се овом Одлуком не прихвата учешће у спровођењу пројекта који је одобрен за Град Ниш, истом се утврђују обавезе Града Ниша и градских општина у спровођењу осталих одобрених пројеката.

ЈП Дирекција за изградњу града Ниша се обавезује да градским општинама пружи услугу стручног надзора над извођењем радова приликом спровођења пројеката. Обавезује се Канцеларија за локални економски развој да градским општинама пружи пуну правнотехничку помоћ у реализацији пројеката ближе описаних у тачки I ове Одлуке. Надзор над реализацијом Пројеката врши Градска управа за друштвене делатности.

 Општи циљ пројеката је унапређење енергетске ефикасности три објекта од јавног значаја у Граду Нишу, и то: Грађевинске техничке школе „Неимар“, Основне школе „Стефан Немања“ и вртића „Лептирић“, у циљу смањења потрошње топлотне енергије.

Обавеза Града Ниша је да у свом буџету обезбеди средства за спровођење ових пројеката из текуће буџетске резерве у износу од 51.851.085,62 динара и градским општинама пренесе финансијска средства у складу са тачком IV ове Одлуке, намењена за спровођење пројеката. Обавеза градских општина је да закључе уговоре о финансирању пројеката са Министарством, донесу одговарајућа правна акта у циљу преноса финансијских средстава у буџете градских општина, покрену и спроведу поступке јавних набавки у складу са одредбама Закона о јавним набавкама за набавку радова, у складу са одобреним пројектима и обезбеде административно праћење спровођења пројеката и праћење коришћења финансијских средстава.

 На основу свега напред изложеног, као и због значаја ових пројеката за побољшање квалитета рада у објектима од јавног значаја, финансијске уштеде у буџету града Ниша, смањењe емисије CO2 и смањења загађења ваздуха на територији Града Ниша, као и због хитности потписивања уговора са Министарством рударства и енергетике, предлаже се ступање на снагу ове Одлуке наредног дана од дана објављивања у „Службеном листу Града Ниша“.

Припрема: Виолета Тесла

 **ДИРЕКТОР**

 Душан Радивојевић